section_heading: NBA karijera
paragraph_text: Dne 8. srpnja 2009. Gortat postaje ograničeni slobodni igrač (eng. restricted free agent) te potpisuje ponudu od 34 mil. USD na pet godina koju su dali Dallas Mavericksi. Orlando Magic je kasnije, 13. srpnja iste godine uskladio svoju ponudu s Dallasom, tako da je Gortat ostao u redovima Magica. Naime, prema NBA pravilima, slobodni igrač s ograničenim pravima može prijeći u drugi NBA klub koji mu dade ponudu. Postojeći klub može ga zadržati samo ako igraču ponudi ugovor koji je identičan onome iz suparničke momčadi.